Fraunhofer Saitenmusik
D Fraunhofer Saitenmusik isch a iiberregional bekannte bayrische Gruppe vo drei Muusikar, wo mitnand auf verschiidene Arta vo Saiteinschtrument schpiiled. Scho im Johr 1978 händ sich d Heidi Zink (†) und dr Richard Kurländer zämed due und händ dia Gruppe grindet. 1981 isch dann dr Gerhard Zink drzuekumme. Zeitweis hot au dr Jörg Weickl mitgschpielt.

De Name hot dia Gruppe vo dear Wirtschaft, wo si grindet woore isch, nämlich in uinar vo dr scheenschte und älteschte Wirtschafta in Mincke, im Wirtshaus im Fraunhofer. Dett gibts au a scheene Kleikunschtbiine.

S Repertoire vo dr Fraunhofer Saitenmusik basiert auf dr traditionelle bayrisch-allemannische Volksmuuseg, aber mit kulturelle Eifliss aus'm ganze europäische Kontinent, bsonders aus'm irische, nordische und slawische Bereich. Abr au vo mittlalterlicher und klassischer Muuseg und vu huitige musikalische Strömunga länd sich dia Muusikar beeiflusse.

Inzwische isch dia Gruppe scho a richtige bayrische Inschtitution woore. Sogar dr Minischterpräsident frooget nooch, ob se it mitkumme wänd, wenn a fir a Auslandsreis a baar tipische Repräsentante fir dia bayrische Kultur braucht.

D Leit saaget oft, wenn se aus'm Konzert vo dr Fraunhofer Saitenmusik kummet, und au d Kommentatore vo de Zeitunga, dass dees a ganz a kherige Muuseg gwea wär.

CD's, wo bisher rauskumme sind 
 1983: Volksmusik in schwierigen Zeiten
 1985: Gegen den Rhythmus der Zeit
 1986: Nr. 3
 1989: Zwischenklänge
 1993: Gfanga hams es!
 1993: Excursionen
 1996: '96
 1998: Das Album 1978 – 1998
 1998: … zur Weihnachtszeit
 2002: Dezember
 2005: Klangräume
 2007: Dreissig
 2010: Nordsüd
 2016: Aufwind

Ekschterne Seite 
D Internet-Seite vo dr Fraunhofer Saitenmusik

Dütschi Band